**Сәгъдиева Р.К., Гарапшина Р.М., Хәйруллина Г.И.**

**Рус телендә төп гомуми белем бирү оешмаларында татар сыйныфлары өчен татар теле**

**(5 – 9 нчы сыйныфлар)**

**Басма дәреслекләр:**

1. Шәмсетдинова Р.Р., Һадиева Г.К., Һадиева Г.В. Татар теле: Рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 5 с-ф. – Казан: "Вакыт-Мәгариф" нәшр., 2015. – 175 б.

2. Сәгъдиева Р.К., Гарәпшина Р.М., Хәйруллина Г.И. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 6 нчы с-ф. / Р.К. Сәгъдиева, Р.М. Гарәпшина, Г.И. Хәйруллина. – Казан: “Мәгариф-Вакыт” нәшр., 2015. – 191 б.: рәс. б-н.

3. Сәгъдиева Р.К. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 7 нче с-ф. / Р.К. Сәгъдиева, Г.Ф. Харисова, Л.К. Сабирҗанова, М.Ә. Нуриева. – Казан: “Мәгариф-Вакыт” нәшр., 2015. – 215 б.: рәс. б-н.

4. Сәгъдиева Р.К., Хәйруллина Г.И. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 8 нче с-ф. / Р.К. Сәгъдиева, Г.И. Хәйруллина. – Казан: “Мәгариф-Вакыт” нәшр., 2016. – 223 б.: рәс. б-н.

5. Сәгъдиева Р.К., Кадирова Э.Х. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 9 нчы с-ф. – Казан: “Мәгариф-Вакыт” нәшр., 2017. – 143 б.: рәс. б-н.

**Электрон дәреслекләр (диск):**

1. Шәмсетдинова Р.Р., Һадиева Г.К., Һадиева Г.В. Татар теле: Рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 5 с-ф. – Казан: "Вакыт-Мәгариф" нәшр., 2015. – 175 б. (диск)

2. Сәгъдиева Р.К., Гарәпшина Р.М., Хәйруллина Г.И. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 6 нчы с-ф. / Р.К. Сәгъдиева, Р.М. Гарәпшина, Г.И. Хәйруллина. – Казан: “Мәгариф-Вакыт” нәшр., 2015. – 191 б.: рәс. б-н. (диск)

3. Сәгъдиева Р.К. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 7 нче с-ф. / Р.К. Сәгъдиева, Г.Ф. Харисова, Л.К. Сабирҗанова, М.Ә. Нуриева. – Казан: “Мәгариф-Вакыт” нәшр., 2015. – 215 б.: рәс. б-н. (диск)

4. Сәгъдиева Р.К., Хәйруллина Г.И. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 8 нче с-ф. / Р.К. Сәгъдиева, Г.И. Хәйруллина. – Казан: “Мәгариф-Вакыт” нәшр., 2016. – 223 б.: рәс. б-н. (диск)

5. Сәгъдиева Р.К., Кадирова Э.Х. Татар теле: рус телендә төп гомуми белем бирү оешмалары өчен дәреслек (татар телен туган тел буларак өйрәнүче укучылар өчен) 9 нчы с-ф. – Казан: “Мәгариф-Вакыт” нәшр., 2017. – 143 б.: рәс. б-н. (диск)

**Методик әсбаплар:**

1. Шәмсетдинова Р.Р., Һадиева Г.К., Һадиева Г.В. Татар теле: рус телендә төп гомуми белем бирү оешмаларында (татар телен туган тел буларак өйрәнүче укучылар белән) эшләүче укытучылар өчен методик әсбап. 5 нче с-ф. / Р.Р. Шәмсетдинова, Г.К. Һадиева, Г.В. Һадиева. – Казан: "Вакыт-Мәгариф" нәшр., 2015. – 259 б.

2. Сәгъдиева Р.К., Гарәпшина Р.М., Хәйруллина Г.И. Татар теле: рус телендә төп гомуми белем бирү оешмаларында (татар телен туган тел буларак өйрәнүче укучылар белән) эшләүче укытучылар өчен методик әсбап. 6 нчы с-ф. / Р.К. Сәгъдиева, Р.М. Гарәпшина, Г.И. Хәйруллина. – Казан: “Мәгариф-Вакыт” нәшр., 2015. – 259 б.

3. Сәгъдиева Р.К., Гарәпшина Р.М., Хәйруллина Г.И. Татар теле: рус телендә төп гомуми белем бирү оешмаларында (татар телен туган тел буларак өйрәнүче укучылар белән) эшләүче укытучылар өчен методик әсбап. 7 нче с-ф. / Р.К. Сәгъдиева, Р.М. Гарәпшина, Г.И. Хәйруллина. – Казан: “Мәгариф-Вакыт” нәшр., 2015. – 243 б.

4. Сәгъдиева Р.К., Хәйруллина Г.И. Татар теле: рус телендә төп гомуми белем бирү оешмаларында (татар телен туган тел буларак өйрәнүче укучылар белән) эшләүче укытучылар өчен методик әсбап. 8 нче с-ф. / Р.К. Сәгъдиева, Г.И. Хәйруллина. – Казан: “Мәгариф-Вакыт” нәшр., 2016. – 239 б.

5. Сәгъдиева Р.К., Хәйруллина Г.И., Гарәпшина Р.М. Татар теле: рус телендә төп гомуми белем бирү оешмаларында (татар телен туган тел буларак өйрәнүче укучылар белән) эшләүче укытучылар өчен методик әсбап. 9 нчы с-ф. / Р.К. Сәгъдиева, Г.И. Хәйруллина, Р.М. Гарәпшина. – Казан: “Мәгариф-Вакыт” нәшр., 2017. – 163 б.

**Методик киңәшләр**

Рус мәктәпләрендә укучы татар балаларына татар теленнән белем бирүнең **төп максаты** – Федераль дәүләт стандарты таләпләрен тормышка ашыру белән бергә укучыларда лингвистик (тел), коммуникатив (аралашу), милли мәдәният өлкәсенә караган культурологик (мәдәниятлелек) компетенцияләр булдыру.

Дәүләт стандартлары таләпләреннән чыгып, ана телен укытуның **төп бурычлары** түбәндәгеләрне тәшкил итә:

* укучыларда ватанпәрвәрлек хисләре, туган телгә сакчыл караш тәрбияләү;
* укучыларның сөйләм эшчәнлеген һәм фикерләү сәләтен, төрле шартларда әдәби телдә дөрес аралаша белү күнекмәләрен үстерү;
* татар теле гыйлеме, аның төзелеше, кулланылыш өлкәсе, төп нормалары, сөйләм этикеты, стилистик чаралары белән танышу, сүз байлыгын арттыру;
* тел фактларын анализлый, тел күренешләрен күрә, таба белү сәләтен, тәкъдим ителгән мәгълүматтан мөһимен сайлап ала белү осталыгын үстерү;
* алынган белемне һәм осталыкны тормышта максатчан кулланырга өйрәтү;
* дәреслек, өстәмә һәм белешмә әдәбият белән эш итү, уку, язу күнекмәләрен камилләштерү;
* үз милләтеңә, телеңә хөрмәт белән карау, шулай ук татар теле аша башка милләт вәкилләренә, аларның рухи мирасына мәхәббәт хисе тәрбияләү.

Татар теле дәресләреңдә төрледән-төрле эшкә җәлеп итү аша укучының фикерләвен, сөйләмен һәм рухи үсешен тәэмин итү белем бирү процессының төп максатын тәшкил итә.

Стандарт нигезендә системалы-гамәли юнәлеш (системно-деятельностный подход) ята һәм укыту эшчәнлеген дөрес оешты­ру күз уңаенда тотыла. Бу, үз чиратыңда, түбәндәгеләрне үз эченә ала:

* яңа иҗтимагый тормыш таләпләренә җавап бирерлек яшь буын тәрбияләү;
* шәхеснең универсаль уку күнекмәләре аша дөньяны та­нып белүе, билгеле компетенцияләргә ия булуы һәм белем бирүнең нәтиҗәгә юнәлтелүе;
* эшчәнлек төрләрен, аралашу формаларын укучыларның шәхси һәм яшь үзенчәлекләреннән чыгып сайлау, аларның шәхес буларак үсешен тәэмин итү;
* белем бирүнең һәр баскычында дәвамчанлык принцибының саклануы;
* эшләрне оештыруда төрле формалар тәкъдим итү, мөстәкыйль эшчәнлекне игътибар үзәгенә алу;
* универсаль эш ысулларына өйрәтү;
* укучының теоретик белемен генә түгел, танып-белү, гамәли мәсьәләләрне дә уңышлы чишүен бәяләү.

Гомуми белем бирү системасында универсаль уку-укыту эшчәнлеге төрләре **шәхескә кагылышлы, регулятив, танып-белү, коммуникатив гамәлләр** дип аерып йөртелә.

**Шәхескә кагылышлы универсаль уку гамәлләре** укучыларның шәхси, һөнәри үзбилгеләнешен, әдәп-әхлак норма­ларын үзләштерүен, тиешле карар кабул итә белүен, үзен тормыш­та лаеклы шәхес итеп куюын үз эченә ала.

**Регулятив универсаль уку гамәлләренә** максат кую, планлаштыру максатка ирешү, нәтиҗәгә килү юлларының эзлеклелеген билгеләү, булачак нәтиҗәләрне, аның күләмен күзаллау, эшчәнлек төрләрен, читкә тайпылуларны искәртү; укучының материалны ничек һәм нинди күләмдә үзләштерүен аңлавы, үз хаталарын тануы һәм төзәтүе керә.

**Танып-белү универсаль уку гамәлләренә** эзлекле фикер йөртүгә (логикага) нигезләнгән һәм алга бурыч кую, аны чишү белән бәйле гамәлләр керә.

**Коммуникатив универсаль уку гамәлләре** башка кешеләрнең фикерен исәпкә алуны, тыңлый, әңгәмәгә кушы­ла белүне, яшьтәшләре һәм өлкәннәр белән хезмәттәшлек итүне күзаллый.

Универсаль уку гамәлләре бербөтен системаны тәшкил итә, шуңа да аларны комплекслы кулланганда гына көтелгән нәтиҗәгә ирешергә мөмкин.

Мәктәптә татар телен өйрәнү түбәндәге нәтиҗәләргә алып килергә тиеш:

* **шәхескә кагылышлы нәтиҗәләр:** укучының һәр яклап үсүе, мөстәкыйль рәвештә белем алырга, камилләшергә әзер буларак формалашуы;
* **метапредмет нәтиҗәләр:** белем алу нигезен тәшкил иткән төп компетенцияләргә ия булу, предметара төшенчәләрне үзләштерү;
* **уку фәне (предмет) буенча нәтиҗәләр:** татар теле про­граммасы буенча билгеле бер белем һәм күнекмәләргә ия булу; иҗади эшчәнлек тәҗрибәсен, белем-күнекмәләрен гамәли файдалана алу.

**Укытуның планлаштырылган нәтиҗәләре[[1]](#footnote-1)**

**Аралашу компетенциясе –** барлык сөйләм эшчәнлеге төрләренә ия булу, башкалар әйткәнне аңлау һәм үз фикереңне белдерү өчен тупланган белем, осталык, күнекмәләр җыелмасына ия булу; хәзерге татар әдәби телендә телдән һәм язма формада ирекле аралашу, бәйләнешле сөйләм күнекмәләрен булдыру; сөйләмнең грамматик ягын дөрес итеп үзләштерү; урта сыйныф укучыларына хас булган кызыксыну даирәсенә, психологик һәм төрле аралашу ситуацияләренә бәйле рәвештә туган телдә аралаша белү, дәресләрдә үзләштергән белем һәм күнекмәләрдән нәтиҗәле итеп файдалану.

**Лингвистик компетенция** – тел белеме, аның төзелеше, үсеше һәм функциясе турындагы белемнәрне системалаштыру, лингвистик анализ ясый белү; тел белеме һәм аның бүлекләре буенча гомуми мәгълүматлылыкка, татар әдәби теленең төп нормаларына ия булу; укучыларның сүзлек байлыгының, сөйләмнәренең грамматик төзелешенең камил булуы; төрле лингвистик сүзлекләрдән ирекле файдалана алу.

Телгә өйрәткәндә, **аралашу эшчәнлегенә караган универсаль**  күнекмәләрдән түбәндәгеләрне булдыруга һәм үстерүгә өстенлек бирелә:

* төркем белән эшләү күнекмәләре алу. Укучының иптәшләре һәм укытучы белән бергәләшеп эшләү күнекмәләренә ия булуы балаларны мораль-әхлакый һәм психологик яктан да гамәли эш алымнарына өйрәтә;
* аралашу компетенциясе төрле бурычларны хәл итү алымнарын үзләштерү, телне өйрәнү башка кешеләр белән аралашуның нигезен тәшкил итүен истә тотарга да өйрәтә, шул максаттан тормыш хәлләренә бәйле рәвештә иптәшең белән аралашу нормаларын һәм формаларын үзләштерүне дә күз уңында тота;
* телне өйрәнү сөйләм эшчәнлеген үстерүне дә алгы планга куя, бу исә укучыларның ана телен өйрәнгәндә аралашу компетенциясен истә тотып эш итәргә этәргеч ясый.

**Этнокультура өлкәсенә караган компетенция,** ягъни телне милли-мәдәни яссылыкта үзләштерү — укучыларны сөйләмгә өйрәткәндә, рухи, эстетик тәрбия һәм белем бирү чарасы буларак, милли үзенчәлекләрне чагылдырган текстлар белән эшләү; тормыш-көнкүреш, гореф-гадәт үзенчәлекләрен, сынлы сәнгать әсәрләрен, халык авыз иҗаты үрнәкләрен белү; татар сөйләм әдәбе нормаларын үзләштерү, шулар аша халыкның милли-мәдәни үзенчәлекләрен аңлау, телнең милләтләр арасында аралашу-аңлашу чарасы булуына төшенү; тел тарихы белән халык тормышының аерылгысыз булуын күзаллау.

Бу җәһәттән, татар телен өйрәнгәндә, укучыларның универсаль танып-белү гамәлләрен булдыру һәм камилләштерү алдагы **нәтиҗәләргә** китерә:

* балалар проектлау-тикшеренү күнекмәләрен гамәли яктан үзләштерәләр;
* мәгънәсенә төшенеп уку һәм алган мәгълүмат белән эшли белү күнекмәләре бирелә;
* танып-белү методын гамәли яктан куллана белергә өйрәтә, бу яктан тел өйрәнү дәресләрендә укучылар логик фикерләү алымнарына да ия булалар.

Башлангыч сыйныфта алган, үзләштерелгән мәгълүмат белән эшләү күнекмәләре алдагы сыйныфларда тагын да камилләштерелә һәм үстерелә. Бу уңайдан түбәндәге нәтиҗәләргә ирешелә:

* әзер мәгълүмат чыганакларындагы фикерләрне системага салып, чагыштырып, тикшереп һәм гомумиләштереп, мөстәкыйль аңлатмалар бирергә өйрәнелә;
* аерым текстлар белән эшләгәндә, төп фикерне аерып алып, аны тезис рәвешендә кыска, җыйнак һәм төгәл итеп, график (таблица, схема, карта яки диаграмма) формасында җиткерү;
* булган таблица, схема һәм график рәсемнәрне тутыра яки тулыландыра белү, мәгълүматны төрле чыганаклардан һәм заманча техник чаралар ярдәмендә эзләп таба белү, интернет челтәреннән урынлы, чамасын белеп һәм дөрес итеп файдалану.

Укучыларның танып-белү компетенциясен үстерүдә түбәндәге нәтиҗәләргә ирешү күздә тотыла:

* ана теле дәресләре аша туган илнең тарихи-географик образын күзаллый белү, үзе халкының мәдәни мирасын һәм традицияләрен тирәнтен өйрәнү;
* тел дәресләрендә үтелә торган темаларга бәйле рәвештә туган илнең иҗтимагый-сәяси төзелешен, анда булып узган тарихи вакыйгаларны хронологик һәм фактик яктан белү; шуңа бәйле рәвештә дәүләт символлары булып саналган герб, флаг һәм гимн, дәүләт бәйрәмнәре турында хәбәрдар булу;
* илнең гражданнары буларак, укучылар үзләренең хокук һәм бурычларын, милли традицияләрен, мәдәниятларын, аның кыйммәтләрен аңлау һәм белү.

5-9 нчы сыйныфларда укучыларга тел системасының “Фонетика. Орфоэпия. Графика”, “Морфемика һәм сүз төзелеше”, “Лексикология һәм фразеология”, “Морфология”,“Синтаксис”, “Орфография һәм пунктуация”, “Стилистика”, “Тел һәм мәдәният” бүлекләрен өйрәтү күздә тотыла. Шуңа күрә программада әлеге бүлекләр буенча үтәлергә тиешле минимум күрсәтелде.

**Тел системасы[[2]](#footnote-2)**

***“Фонетика. Орфоэпия. Графика”*** бүлегендә төп һәм югары сыйныфларда укучылар түбәндәгеләрне үзләштерә:

- сүзләргә фонетик анализ ясарга өйрәнә;

- татар теленең орфоэпик кагыйдәләрен саклап сөйләшүнең мөһимлеген аңлый;

- татар теленең орфоэпик сүзлегеннән төрле белешмәләрдән кирәклек мәгълүматны табып, аларны тиешле урында дөрес итеп кулланырга өйрәнә.

Укучыга түбәндәгеләрне үзләштерү мөмкинлеге бирелә:

* фонетиканың төрле сәнгатьле уку чараларына еру;
* проза һәм поэзия жанрына караган текстларны сәнгатьле итеп уку;
* мультимедия формасындагы орфоэпик сүзлек һәм белешмә материаллардан кирәкле мәгълүматны эзләп табып, аны үзенә кирәк вакытта файдалана белү.

 ***“Морфемика һәм сүз төзелеше”*** бүлегендә укучы түбәндәгеләрне өйрәнә:

* сүзне морфемаларга бүлә;
* өйрәнелгән сүз ясау ысулларын билгели;
* бирелгән сүздән (тамырдан) төрле сүзләр ясый;
* морфемика һәм сүз ясалышын өйрәнү укучыны дөрес язарга, сүз төркемнәрен һәм җөмлә кисәкләрен танырга ярдәм итә.

Укучыга түбәндәгеләрне үзләштерү мөмкинлеге бирелә:

* тамырдаш сүзләр арасындагы мәгънә бәйләнешен һәм чылбырын күрү;
* әдәби текстларда сүз ясау элементларының сурәтләү чарасы буларак та әһәмиятен аңлау;
* сүз ясалуга караган сүзлекләр һәм белешмә материалдан (мультимедия чараларыннан) кирәкле мәгълүматны табу;
* сүзнең дөрес язылышын һәм лексик мәгънәсен аңлату өчен, аның этимологик ягына игътибар итү.

***“Лексикология һәм фразеология”*** бүлегендә укучылар түбәндәгеләрне үзләштерә:

* сүзләргә лексик анализ ясый (мәгънәсенә бәйле позицияләрне ачыклый; аңа килеп чыгышы, кулланылу өлкәсе һәм кулланылу дәрәҗәсе ягыннан чыгып бәя бирә);
* сүзләрне тематик төркемнәргә берләштерә;
* сүзләрнең синонимнар һәм антонимнар таба;
* фразеологик әйтелмәләрне таный;
* телдән һәм язма сөйләмдә лексик нормаларны саклый;
* лексик синонимия күренешен кирәкмәгән кабатлаулардан саклау һәм сөйләмне бәйләнешле итү чарасы буларак файдалана;
* сүзнең күчерелмә мәгънәсенә бәйле сурәтләү чараларын – метафора, эпитет, сынландыруны билгели;
* төрле лексик сүзлекләрдән (аңлатмалы, синонимнар, антонимнар, фразеологик) тиешенчә файдалана;

Укучыга түбәндәгеләрне үзләштерү мөмкинлеге бирелә:

* татар теленең сүзлек составына гомуми классификация ясау;
* сүзнең лексик һәм грамматик мәгънәләрен аеру;
* төрле омонимнарны тану;
* үзенең һәм иптәшләренең сөйләмен төгәллеге, сүзләрне урынлы һәм сәнгатьле итеп куллана белүе ягыннан бәяләү;
* публицистик һәм әдәби жанрдагы текстларда лексик-фразеологик чараларны таный, фәнни һәм махсус эш стилендә кулланыла торган лексик чараларны белү;
* төрле лексик сүзлекләрдән (аңлатмалы, синонимнар, антонимнар, чит тел сүзләре, фразеологик) һәм мультимедия чараларыннан кирәкле мәгълүматны эзләп табу.

 ***“Морфология”*** бүлегендә укучы түбәндәгеләрне өйрәнә:

* татар телендәге сүз төркемнәрен аера белә;
* аерым сүз төркеменә керүе ягыннан (морфологик яктан) сүзләрне тикшерә;
* сүз төркемнәренең төрле формаларын хәзерге татар әдәби теле нормалары кысаларында куллана;
* морфологик белем һәм күнекмәләрне сүзләрнең дөрес язылышына, башка төрле анализларга бәйле рәвештә куллана.

 Укучыга түбәндәгеләрне үзләштерү мөмкинлеге бирелә:

* укучы морфологиянең сүзлек составын тикшерү;
* грамматик омонимнарны аеру;
* публицистик һәм әдәби жанрдагы текстларда морфологик берәмлекләрне тану, фәнни һәм махсус эш стилендә кулланыла торган морфологик формаларны белү;
* төрле сүзлекләрдән һәм мультимедия чараларыннан морфологиягә кирәкле мәгълүматны эзләп табу.

***“Синтаксис”*** бүлеге түбәндәгеләрне күз алдында тота:

* укучы синтаксисның төп берәмлекләреннән сүзтезмә һәм җөмләләрне, аларның төрләрен аерырга өйрәнә;
* сүзтезмә һәм җөмләләрне төзелеше һәм мәгънәләре, кулланылу үзенәлекләре ягыннан тикшерә;
* сүз төркемнәренең төрле синтаксик формаларын хәзерге татар әдәби теле нормалары кысаларында куллана;
* укучылар синтаксистан булган белем һәм күнекмәләрен башка төрле анализлар вакытында да куллана белә.

Укучыга түбәндәгеләрне үзләштерү мөмкинлеге бирелә:

* публицистик һәм әдәби жанрдагы текстларда синтаксик чараларны тану, фәнни һәм махсус эш стилендә кулланыла торган синтаксик чараларны белү;
* синтаксик конструкцияләрне функциональ-стилистик үзенчәлекләре ягыннан тикшеү, аларның сөйләмне сәнгатьле итү чарасы булуын аңлау.

 ***“Орфография һәм пунктуация»***бүлегендә укучы:

* язуда орфографик һәм пунктуацион нормаларны өйрәнелгән күләмдә файдалана;
* сүзнең дөрес язылышын телдән сөйләү яки язма рәвештә аңлата;
* орфографик һәм пунктуацион хаталарны таба һәм төзәтә;
* орфографик сүзлекләрдән һәм белешмәләрдән кирәкле мәгълүматны таба һәм аларны язуда куллана.

Укучыга түбәндәгеләрне үзләштерү мөмкинлеге бирелә:

* сөйләмдә орфографик һәм пунктуацион нормаларны саклауның әһәмиятен күрсәтү;
* орфографик сүзлекләрдән һәм белешмәләрдән (мультимедия чараларыннан) кирәкле мәгълүматны табу һәм аларны язуда урынлы итеп куллану.

***“Стилистика”*** бүлегендә укучы:

* функциональ (фәнни, махсус эш һәм публицистик) стильләр белән таныша, аларның жанр үзенчәлекләрен билгели;
* аудитория (иптәшләре) алдында чыгыш ясарга өйрәнә: аның темасын билгели, максат һәм бурычларын күрсәтә;
* тел чараларын тыңлаучыларның яшь, психологик үзенчәлекләрен һәм сайланган темангың белем дәрәҗәсенә туры килүен һ.б. истә тотып сайлый.

Укучыга түбәндәгеләрне үзләштерү мөмкинлеге бирелә:

* телдән һәм язма сөйләм арасындагы үзенчәлекләрне аңлый һәм аңлата белә;
* төрле стиль һәм жанрга караган текстлар белән эшли (аларны билгеләнгән максаттан чыгып укый, мәгълүмати яктан кисәкләргә бүлеп эшкәртә);
* төрле характердагы текстларны татар теленнән рус теленә тәрҗемә итә, бу вакытта телдән һәм язма сөйләм нормаларын саклап эш итә.

***“Тел һәм мәдәният”*** бүлегендә укучы:

* милли-мәдәни компонентка ия булган тел берәмлекләрен халык авыз иҗаты әсәрләреннән, тарихи темаларга язылган һәм матур әдәбият әсәрләреннән аерып ала;
* телне өйрәнү ил тарихын һәм мәдәниятен яхшырак белергә ярдәм итә дигән фикерне раслардай мисаллар таба;
* көндәлек тормышта һәм укуда татар сөйләм әдәбе кагыйдәләрен белеп һәм тиешенчә куллана.

Укучыга түбәндәгеләрне үзләштерү мөмкинлеге бирелә:

* телнең халык мәдәнияте һәм тарихы белән аерылгысыз бәйләнештә булуын аерым мисаллар ярдәме белән тасвирлау;
* татар сөйләм әдәбе кагыйдәләрен Россиядә яшәүче башка халыкларның сөйләм әдәбе кагыйдәләре белән чагыштыру, аларга характеристика бирү.

Сәгать саннары үзгәрү сәбәпле, дәреслектәге материалларның барысын да биреп бетерү мөмкин түгеллеге һәркемгә ачык аңлашыла. Шул ук вакытта укытучыга күнегүләрне сайлап алу мөмкинчелеге бирелү дә эшне берникадәр җиңеләйтә. Автор буларак без теге яки бу теоретик материалны үткәндә, күбрәк аралашуга корылган текстлар кулланылган күнегүләрне сайлап алып эш итәргә тәкъдим итәбез. Төркемнәргә бүленеп яисә һәр укучының белем дәрәҗәсенә, сәләтенә карап төрле эш биремнәрен башкару да дәресләрне җанлы һәм файдалы итәр дип уйлыйбыз. Электрон дәреслекләрдәге тестларны, физкультминутларны, аудио язмаларны укучыга тәкъдим итү татар теле дәресләрен кызыклы һәм мавыктыргыч итәчәк. Әлбәттә, укытучыларга тәкъдим ителгән методик әсбаплардагы дәрес саннары чынбарлыкка туры килми. Тик шулай да алар эш барышында дәресне дөрес формалаштырырга, дәрес чикләрен билгеләүдә ярдәм итәчәк. Шунысы да мөһим: олимпиадаларда яисә башка бәйгеләрдә катнашучы укучыларга теоретик материалны тирәнтенрәк өйрәтергә, алар белән аерым да шөгыльләнергә кирәк. Дәреслекләрдә башваткыч формасындагы катлаулырак, ләкин шул ук вакытта мавыктыргыч биремнәр, проект эшләре дә тәкъдим ителгән. Өй эшенә әлеге күнегүләрне тәкъдим итәргә мөмкин.

1. “Рус мәктәпләрендә укучы татар балаларына татар теле: үрнәк гомуми программа V- IX сыйныфлар” (Төзүчеләр: Ф.Ф. Харисова, Ч.М. Харисова, Г.Р.Шакирова, Казан, 2013 [↑](#footnote-ref-1)
2. “Рус мәктәпләрендә укучы татар балаларына татар теле: үрнәк гомуми программа V- IX сыйныфлар” (Төзүчеләр: Ф.Ф. Харисова, Ч.М. Харисова, Г.Р.Шакирова, Казан, 2013 [↑](#footnote-ref-2)